
Les tasques de recerca espeleològica mitjançant tècniques d'espeleobusseig a la cova 
des Dolç (Colònia de Sant Jordi, Mallorca) han permès observar la seqüència 
estratigràfica de transició Plio-quaternària en el sector sud-oriental de la conca de 
Campos. Es tracta d'una seqüència regressiva que evoluciona des de fàcies 
bioturbades de plataforma soma, a fàcies d'aigúes salobroses i finalment de deposició 
eòlica que constitueix la major part de la sèrie. La composició calcarenítica 
majoritàriament d'origen eòlic en la qual es desenvolupa la cova li dóna un tret 
diferencial genètic respecte de la major part de cavitats litorals del migjorn i llevant 
de Mallorca desenvolupades sobre els materials calcaris escullosos del Miocè 
superior. 

COVA DES DOLÇ STRATIGRAPHY (COLÒNIA DE SANT JORDI, 
MALLORCA). Recent speleological survey in the flooded passages of Cova des 
Dolç (Colònia de Sant Jordi, Mallorca) had permitted the description of the 
sedimentary Pliocene-Quaternary transition in the southeastern sector of the Campos 
basin. It corresponds to a regressive sequence characterized by the transition from 
shallow marine bioturbated facies, brackish waters environments and aeolian 
deposition. The cave is sculptured on the bioclastic calcarenites than form the 
aeolianites, being this the more characteristic and differential trend with the other 
coastal caves which develop on Late Miocene reefal limestones in the llevant and 
migjorn areas of Mallorca. 

denominada Unitat d'Esculls (Pomar, 
1991). La contínua evolució paleoclimàtica 


La major part de cavitats del Llevant i 
Migjorn de Mallorca es desenvolupen i 
evolucionen dins dels materials calcare- 
nítics i de calcàries del Miocè superior 
(Ginés i Ginés, 2011), especialment en la 


des del Pliocè lligada amb els canvis de 
nivell de la mar durant el Pleistocè, han 
anat configurant la forma i característiques 
de les cavitats lligades en aquests litorals 
mallorquins (Ginés i Ginés, 2007, Ginés et 

al., 2013). La major part del desen- 
volupament dels conductes, relacionats amb 
el nivell freàtic i caracteritzats per la disso- 
lució preferent dels components arago- 
nítics (principalment coralls) configura la 
morfologia de les cavitats que evolucionen 
amb el temps a causa del col-lapse de les 
galeries i sales (Ginés i Ginés, 2007) que 
acaben implicant els nivells superiors del 
Miocè (les Calcàries de Santanyí, Fornós i 
Gelabert, 2011). 

L'exploració de la cavitat des Dolç, per 
la secció d'espeleobusseig del Grup Nord 
de Mallorca ha permès conèixer tot una 
sèrie de continuacions subaquàtiques que 
mostren un gran desenvolupament i 
recorregut dins de materials poc comuns en 
el carst de Mallorca. Es tracta de nivells 
calcarenítics a priori molt recents. 

L'objectiu del present treball és la 
descripció estratigràfica d'aquests nivells 
aprofitant les seccions de les galeries i sales 
presents a la cavitat (Gràcia et al., 2014 in 
press). 


Situació geogràfica i breu descripció 
de la cavitat 


La cova de es Dolç es troba situada dins 
la finca de sa Vall a la Colònia de Sant 
Jordi al municipi de ses Salines. La seva 
entrada inicialment coneguda (UTM 
WGS84 31S 500478 4351639, cota 2 m 
s.n.m.) es localitza a la vora més oriental de 
la platja del mateix nom, davant de l'illot 
de Na Guardis (Fig. 1). Una de les 
característiques de la cavitat més 
estretament relacionades amb la dinàmica 
litoral és la presència de la bassa des Dolç, 
entrant de la mar de 45 m de llargària per 
25 m d'amplària i de poca fondària (0,5 a 1 
m); la qual seria part de la cavitat, però que 
el retrocés de la línia de costa i els 
processos d'esfondrament l'han convertida 


en una espècie de caló per on drenen les 
aigües subterrànies de cap a la mar, entre 
blocs, i que atorguen el nom de Dolç a tota 
la platja veina. Constitueix un bon exemple 
de la formació d'un entrant a la mar 
d'origen càrstic (Gràcia et al., 2011). La 
cavitat mostra un desenvolupament 
longitudinal amb una sèrie de galeries que 
presenten un traçat més o menys lineal, de 
direcció SW-NE sobre el qual una sèrie 
d'enfonsaments degut als col:lapses dels 
conductes, contacten amb la superfície 
donant petits avencs i en algun cas alguna 
dolina de col-lapse (com la que se situa 
prop de la depuradora de Can Farineta amb 
una llum de prop d'uns 20 m de secció). 
Les depressions formades presenten en 
planta la mateixa marcada alineació SVV- 
NE que se pot seguir probablement mar 
endins fins a uns metres al nord de l'illot de 
Na Guardis. El col:lapse corresponent a la 
cova des Dolç i que correspon a l'entrada 
més propera a la mar de la cavitat s'obre en 
un nivell de bretxes vermelles. La cavitat 
posseeix un recorregut de més de 4 Rm, 
amb un desnivell que supera els 35 m entre 
el punt més elevat, s'Esfondrat (+8 m) i el 
fons de la galeria del Cràter (-27 m). La 
distància en línia recta entre l'esfondrat des 
Dolç (com. pers. Cosme Aguiló) i la part 
més extrema de s'Esfondrat es d'uns 1100 
m. La direcció general que segueix la 
cavitat és de 45), és a dir SVV-NE. Amb les 
dades actuals, del 2013, està situada al Se 
lloc del llistat de cavitats de més recorregut 
de les Balears i al quart lloc si només es 
considera l'illa de Mallorca. Pràcticament 
tota la cavitat, llevat les entrades, és 
subaquàtica. Del llistat de coves subaquà- 
tiques queda també en quarta posició de 
recorregut de les Balears. Compta amb 
quatre entrades naturals (l'Esfondrat des 
Dolç, dues boques a la cova de s'Aigua i 
l'Esfondrat) i una altra d'impracticable que 
es coneix amb el neotopònim de l'Esfondrat 

des Joncs, ambdues connecten amb la cova. 
La cavitat, a grans trets la podem considerar 
subdividida en dos per mor d'un gran 
esfondrament, la cova de s'Aigua, que l'ha 
seccionat en es Dolç Extern i es Dolç 
Intern. 


Marc geològic 


L'evolució geològica més recent de 
l'illa de Mallorca ha donat lloc des del punt 


de vista geomorfològic a una estructura 
formada per una sèrie de horsts i grabens 
alineats a grans trets en direcció SW - NE. 
Els horsts estan formats pels materials 
deformats a base d'estructures d'encaval- 
caments i plecs que involucren materials 
que van des del Paleozoic superior fins e 
Miocè mig. Aquests donen els relleus més 
característics que conformen les serres i en 
les quals els materials carbonatats hi són 
omnipresents especialment els pertanyents 
al Mesozoic. Per altra part els grabens 

Fig. 1. Situació de la cova des Dolç (Colònia de Sant Jordi). 
Fig. 1. Location of es Dolç cave (Colònia de Sant Jordi). 

corresponen a les conques deprimides, que 
s'han anat reblint amb posterioritat a 
l'orogènia alpina, que a Mallorca presenta 
la seva màxima intensitat entre l'Oligocè i 
el Miocè mig. Aquest rebliment s'efectua 
bàsicament a base dels materials detrítics 
provinents de les zones emergides (serres 
en formació) i a l'establiment durant el 
Miocè superior d'una important sedimen- 
tació carbonatada de caràcter escullós en un 
ambient climàtic de caràcter tropical 
(Pomar et al., 1983) que finalitza amb els 
esdeveniments relacionats amb la crisi 
messiniana de dessecació de la Mediter- 
rània (Mas i Fornós, 2012). 

El rebliment final de les conques més 
deprimides i subsidents (conques de Palma, 
Inca-Sa Pobla i Campos) es realitza en un 
ambient climàtic més fred durant el Pliocè i 
el Quaternari, donant lloc a una clara 
seqüència regressiva que evoluciona des de 
materials calcilutítics dipositats en una 
badia soma, a les calcarenites litorals i, 
finalment, a — dipòsits eòlics amb 
indentacions al-luvials i paleosòls. 

Concretament, la conca sedimentària de 
Campos, on es troba ubicada la cova des 
Dolç, correspon a una d'aquestes zones 
deprimides reblida de materials post- 
orogènics del Miocè superior, Pliocè i 
Quaternari, que presenten disposició sub- 
horitzontal i es troben afectats per falles 
normals (Barnolas, 1991). 

Després de l'estructuració al Miocè 
mitjà, es produeix el rebliment de la conca 
de Campos, mitjançant la progradació 
d'una sèrie escullosa carbonatada torto- 
niana-messiniana (Pomar et al., 1983), que 
finalitza amb els episodis relacionats amb la 
crisi de salinitat messiniana i la deposició 
dels materials del Complex Terminal i les 
fàcies Lago-Mare (Mas i Fornós, 2006, 
Mas, 2011). Posteriorment, la transgressió 
pliocena reompliria la conca mitjançant una 
sèrie transgressiva-regressiva evolucionant 


des d'un medi marí litoral fins un règim 
lacustre i depòsits eòlics plioquaternaris 
(Colom, 1985, Mas i Fornós, 2006). A 
diferència de les conques de Palma-Inca-sa 
Pobla, les fàcies profundes del Pliocè 
(Margues amb Amusium) falten per complet 
a la conca de Campos (Barnolas, 1991). 
Finalment, importants depòsits al-luvials i 
sistemes dunars del Pelistocè i Holocè, 
acaben de reblir la conca. 

En relació als afloraments litorals, cal 
tenir en compte que a la zona del migjorn 
de Mallorca els dipòsits neògens desapa- 
reixen sota el mar coincidint amb el Club 
Nàutic de sa Ràpita i no tornen aparèixer 
fins passat el Cap Salines un poc abans de 
la zona litoral denominada sa Creta, 
aflorant en aquest tram de costa (on està 
ubicada la cova des Dolç) únicament els 
depòsits del Quaternari. 


Estratigrafia 


En línies generals podem dir que a la 
secció de la cavitat des Dolç s'hi 
diferencien clarament dues unitats, una 
inferior més calcilutítica de característiques 
més marines i una superior formada per 
calcarenites ben classificades d'origen eòlic 
i en les que s'intercalen nivells més lutítics 
corresponents a paleosòls i bretxes de tipus 
al-luvials (Fig. 2). 

Allà on ha estat possible s'han aixecat 
sèries estratigràfiques amb recol-lecció de 
mostres que passem a descriure: 


Descripcions de la sèrie des Dolç 

La seqüència general observada a partir 
de les fondàries del interior de les cavitats, 
sota el nivell freàtic, està constituida de 
base a sostre: 


a) Calcisiltites biotorbades (4,5 m de 
potència). Presenten forta bioturbació per 

Fig. 2. Topografia simplificada de la cova des Dolç, on es mostra la seva relació amb les diferents 


unitats sedimentàries. 


Fig. 2. Simplified topography of es Dolç cave showing their relationship with the sedimentary units. 


activitat de crustacis i contenen fragments 
de motlles de petits gasteròpodes i bivalves, 
equinoideus (pues), ostràcodes (Cyprideis 
torosa [Jones 1850], cf. Aurila sp. i altres 
indeterminats), foraminífers bentolitorals 
(Ammonia sp., Cibicides sp., Miliòlids) i 
crustacis (fragments de quelípodes de 
crancs). 

b) Calcarenita amb nivellets de margues 
(1 m de potència). Estan formades per una 
capa dura de motlles de bivalves de la 
família Cardiidae (Cerastoderma sp., 
Acanthocardia sp.) i contenen motlles de 
gasteròpodes família Hydrobidae i força 
abundància de l'ostràcode C. torosa i del 
foraminífer bentolitoral Ammonia beccarii 
(Linnaeus, 1758) (Fig. 3). 

c) Arenes eòliques i paleosòls (amb una 
potència compresa entre 20 i 27,8 m). 
Contenen foraminífers bentolitorals recris- 
tal-litzats fortament, difícils de determinar, 


entre d'altres Ammonia sp., Cibicides sp., 
miliòlids molt —fragmentats i també 
fragments de pues d'equinoideus molt 
recristal- litzades. Probables restes del 
gasteròpode pulmonat Rumina decollata 
(Linnaeus, 1758) dins del paleosòl. 

d) Només present a la zona de 
s'Esfondrat, calcarenita amb microcòdols i 
còdols plans (3 m de potència). Contenen 
motlles de bivalves família Cardiidae 
(Acanthocardia sp., cf. Cerastoderma Sp.), 
també fragments d'ostrèids (Ostrea sp.), 
motlles de petits gasteròpodes (cf. 
Hydrobiidae), l'ostràcode C. torosa (de 
forma monoespecífica i molt abundant), 
foraminífers bentolitorals (A. beccarii molt 
abundant, rars Elphidium crispum 
[Linnaeus, 1767], Cibicides sp. i miliòlids). 

La reconstrucció paleoambiental de la 
seqüència observada a l'interior de la 
cavitat passa de base a sostre de forma 

progressiva d'un ambient marí molt litoral 
(platges amb miliòlids) bioturbat (crustacis) 
de salinitat propera a la normal (presència 
de pues d'equinoideus) corresponent al 
nivell a), cap un ambient més restringit i 
poc enèrgic (augment de la presència de 
Cyprideis i Ammonia) tipus albufera. El 
nivell c) correspondria ja a un ambient 
d'acumulacions de platja alta i retoc eòlic, 
mentre que el nivell d) correspondria a un 
ambient molt litoral bioturbat i parcial 
retreballat amb cert nivell d'energia 
(microcòdols i còdols plans), corresponent 
a una nova transgressió marina. 

En la depressió de —s'Esfondrat, 
col-lapse localitzat a 100 m a l'est de la 
depuradora, s'observa la part més superior 
de la seqüència, i que es vendria a 


correspondre amb la continuació de la 
seqüència anteriorment descrita a l'interior 
de la cavitat (Fig. 4). Des de la superfície 
fins el nivell freàtic situat als -9,80 m de la 
superfície tenim: 

- 5,50 m de calcarenites vermelloses-ocres 


cimentades formades per arenes 
bioclàstiques de gra mig molt ben 
classificades. S'hi observa — estratificació 


plano paral:lela formant sets de 10 cm de 
gruixa amb fina laminació interna 
mil: limètrica amb un cabussament entre 20 
i 30° vers el SW. 

- 0,50 m d'arenes llimoses vermelles. 

- 1,50 m de calcarenites massives amb 
laminació incipient amb un cabussament 
entre 5 i 10°. 

- 0,80 m de llims argilosos vermells 





Fig. 3. Contacte entre les capes bioturbades amb fòssils marins del Pliocè i les calcarenites d'origen 
eòlic que es troben per damunt, a uns -19 m de fondària. 

Fig. 3. Contact between the Pliocene fossiliferous bioturbated marine facies (bottom) and the 
eolianites (top), around -19 m depth. 

Fig. 4. Aspecte dels nivells d'eolianites pleistocenes a la zona de s'Esfondrat. 
Fig. 4. General appearance of the Pleistocene colianites in s'Esfondrat area. 


amb abundants nòduls carbonatats. 

- 1,50 m fins arribar al nivell freàtic 
amb —calcarenites vermelles i ocres 
formades per arenes bioclàstiques mitjanes- 
fines ben classificades. Mostren laminació 
plano-paral-lela amb laminació centimè- 
trica i un cabussament general de 10°. 

Aquests nivells de — s'Esfondrat 
s'interpreten com a dipòsits formats en 
periòdes d'acumulació eòlica d'arenes 
carbonatades bioclàstiques, procedents dels 
camps de dunes de la zona costanera, 
alternant amb altres tipus de dipòsits 
d'altres etapes, probablement més humides 
i càlides que permetrien el desenvolu- 
pament de sòls edàfics. 

Tota aquesta seqüència està recoberta a 
la superfície per un nivell eòlic superior. 
Està format per una acumulació arenosa de 
poc més de 20 cm fins a mig metre d'arenes 


fines molt ben classificades amb abundant 
acumulació de matèria orgànica i força 
estabilitzada per la vegetació que, avui per 
avui, recobreix tota l'àrea. 


Els afloraments dels voltants des Dolç 

A sa Bassa des Dolç (molt prop d'una 
de les entrada des Dolç) hi ha llims rogencs 
cimentats dels Pleistocè superior, adossats 
als materials del Pleistocè mitjà (Fig. 5). 
Aquests materials del Pleistocè superior 
contenen Iberellus companyonii i Tudorella 
ferruginea, tàxons freqüents als dipòsits 
d'aquesta edat (Cuerda, 1975). 

Per les rodalies de la Bassa des Dolç no 
s'han observat jaciments amb fauna marina 
del Pleistocè superior. El més proper es 
troba en es Delfí, a uns 300 m a l'E de 
l'indret anterior. 

Al jaciment d'es Delfí es poden 
observar materials dels Pleistocè superior 
discordants sobre els del Pleistocè mitjà. El 
materials del Pleistocè superior estan per 
sobre d'una superficie —d'abrasió i 
constituïts a la base per unes arenes de 
platja cimentades i fòssils marins, d'un 
metre de potència. Per damunt de la platja 
fòssil hi ha una eolianita. 

S'han observat els següents tàxons a la 
platja pleistocena: Rhodophyceae indet., 
Echinoidea indet., Brachyura indet., Arca 
noae, Barbatia barbata, Striarca lactea, 
Mytilaster minimus, Ctena decussata, 
Loripes lacteus, Donax sp., Chamelea 
gallina, Patella caerulea, Patella aspera, 
Gibbula sp., Monodonta sp., Littorina neri- 
toides, Alvania cimex, Bivonia triquetra, 
Bittium reticulatum, Thericium sp., Colum- 


bella rustica, Hinia costulata, Pusia 
tricolor, Gibberula miliaria i Conus medi- 
tarraneus. 

Pel context geomorfològic, per l'alçada de 
la platja fòssil (que no supera 1,5 m sobre el 
nivell de la mar), pels tàxons presents i per 
la semblança amb altres platges fòssils 
mallorquines (Cuerda, 1975, 1987) podria 
assignar-se cronològicament el dipòsit de 
platja al Pleistocè superior. L'absència de 
tàxons termòfils la ubicaria a l'estadi 
isotòpic MIS Sa (Vicens et al., 2012). 


Discussió i conclusions 


La cavitat de Es Dolç se situa en el 
marge sud-oriental de la conca de Campos 
on, sobre el basament miocènic, es disposen 





Fig. 5. Dipòsits del Pleistocè superior amb mol:luscs terrestres (centre-esquerre de la foto), adossats 
als materials del Pleistocè mitjà. Sa Bassa des Dolç (Ses Salines). 

Fig. 5. Late Pleistocene deposits containing terrestrial mollusks (left side) deposited over the Middle 
Pleistocene eolianites. Sa Bassa des Dolç (Ses Salines). 

Fig. 6. Microfàcies representatives de la seqüència sedimentària a Es Dolç: a) marí litoral, platja 
pliocena; b) litoral restringit (albufera) Pliocè, c) duna, Plio-Pleistocè , d) platja, Pleistocè. 

Fig. 6. Representative microfacies at Es Dolç: a) littoral marine, Pliocene beach, b) Restricted 
littoral (lagoon) Pliocene, c), dune Plio-pleistocene, d) beach, Pliocene. 


unitats calcarenítiques corresponents al 
Pliocè i Quaternari (Colom, 1985, Mas i 
Fornós, 2006, Mas, 2011). En general en 
aquesta conca, el Pliocè conforma una 
seqüència marina regressiva amb influ- 
encies continentals, que es pot interpretar 
com a dipòsits corresponents a ambients 
inicialment litorals marins, que poste- 
riorment evolucionen a ambients de platja 


i/o restringits i finalment a sistemes dunars 
i paleosòls (Fig. 6). Aquesta seqüència és 
perfectament visible dins de la cavitat i 
aporta una valuosa font d'informació a 
manca d'afloraments exteriors d'aquesta 
edat. 

Els depòsits descrits es corresponen 
amb la Seqiiència de Búger-St. Jordi (TP.2) 
de Simó i Ramón (1986), o Calcarenites de 

St. Jordi Pomar et al. (1983), i part superior 
de la Unitat Deposicional Pliocena 
d'Alvaro et al. (1984). És tracta de la unitat 
9 del full 724 (39-28) del MAGNA 
(Barnolas, 1991). Per la seva posició 
estratigràfica, litologia i característiques 
regressives (dipòsits calcarenítics litorals i 
lacunars evolucionant a eolianites amb 
paleosòls, tot situat per sobre el bassament 
messinià) s'ha de situar aquesta unitat al 
Pliocè mitjà-superior. 

De més a més, s'ha de considerar la 
resta de la sèrie que correspon a un conjunt 
de dipòsits interpretat com a eolianites i que 
alternen amb nivells de paleosòls més o 
menys desenvolupats. Aquests nivells 
eòlics superiors correspondrien ja al 
Pleistocè, probablement mitjà, per similitud 
amb altres nivells descrits en aquesta zona 
del migjorn (Nielsen et al., 2004). Tota la 
sèrie culmina amb les arenes eòliques de 
l'Holocè que recobreixen aquesta zona de 
s'Avall. 

Un fet important a destacar, des del punt 
de vista de l'evolució espeleogenètica de 
les cavitats càrstiques de les Balears, la 
dóna el fet de que la composició calcare- 
nítica majoritàriament d'origen eòlic en la 
qual es desenvolupa la cova li dóna un tret 
diferencial genètic respecte de la major part 
de cavitats litorals del migjorn i llevant de 
Mallorca, que normalment es desenvolupen 
sobre els materials calcaris escullosos del 
Miocè superior. 

